คือเป็นฝีหนองที่แคมข้างๆอวัยวะเพศค่ะ ไปหาแล้ววันที่19ธ.ค.บอกให้กินยาแล้วไปตรวจใหม่ในวันที่26ธ.ค.1อาทิตย์พอดี แต่กินยาได้2วัน ฝีแตกก่อน ควรรีบไปพบแพทย์เลยหรือรอวันนัดคะปล่อยไว้จะเป็นไรมากไหมคะ แล้วต้องดูแลตัวเองอย่างไรคะ
สวัสดีค่ะ หากฝีเกิดการแตก และมีรูเปิด แนะนำควรไปพบแพทย์เพื่อทำการระบายหนองออกให้หมด และปิดบาดแผลไว้ เพื่อไม่ให้เกิดการติดเชื้อเพิ่มเติมค่ะ หรือหากไม่สะดวก ก็อาจใช้น้ำเกลือเช็ดทำความสะอาดที่บริเวณฝี และพยายามบีบเอาหนองออกให้มากที่สุด และใช้ผ้าก๊อซปิดบาดแผลเอาไว้ นอกจากนี้ ก็ต้องระวังอย่าให้โดนน้ำ และเมื่อปัสสาวะ ก็ควรเช็ดให้แห้ง ใส่กางเกงชั้นในที่ไม่รัดแน่นเกินไป และงดการมีเพศสัมพันธ์ สำหรับยาก็ให้ทานจนครบ 1 สัปดาห์และไปตรวจตามที่นัดไว้ค่ะ